stanford-oval/wikipedia huggingface dataset:
מפרץ רריטאן

| --- | --- |

 מידע כללי
 מיקום:  New York Bight 
 סוג:  מפרץ 
 מידע נוסף
 נהר מזין:  נהר רריטאן 
 מדינות באגן הניקוז:  ארצות הברית 
 קואורדינטות:  40°29′00″N 74°10′59″W﻿ / ﻿40.48344°N 74.18292°W﻿ / 40.48344; -74.18292
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מפרץ רריטאן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מפרץ רריטאן(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטימפרץ רריטאן(למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטימפרץ רריטאן 
 
מפרץ רריטאן (באנגלית: Raritan Bay) הוא מפרץ של האוקיינוס האטלנטי בין המדינות ניו יורק וניו ג'רזי. המפרץ ממוקם במקום המפגש בין מצר ארתור לנהר רריטאן, הזורם אל המפרץ ממערב.
המפרץ תחום מצפונו ברובע סטטן איילנד של העיר ניו יורק והעיירה פרת' אמבוי שבניו ג'רזי, ומדרומו במחוז מונמאות' של ניו ג'רזי.
המפרץ והנהר קרויים על שם שבט רריטאן - שבט של הלנאפי שהתגורר באזור עד המאה ה-17, עת התיישבו באזור מתיישבים הולנדיים.
המפרץ היה בעבר אתר דיג ושימש בעיקר לדיג צדפות, אולם בראשית המאה ה-20 נחפרה במפרץ תעלה המאפשרת לספינות מסחריות להיכנס לארתור קיל בדרכן לנמל ניוארק. בעקבות חפירת תעלה זו פחת בצורה משמעותית מספר הצדפות במפרץ.
משפחת קיש

חנוך קיש, סביב 1901
פרדריק קיש
משפחת קִישׁ (בגרמנית: Kisch) הייתה משפחה יהודית בולטת שנדדה במאה ה-16 מהעיירה כיש (Chiesch) במערב בוהמיה (כיום חִישֶה (אנ') בצ'כיה), מקור שם המשפחה, והתיישבה בשלהי המאה ה-17 בפראג (אז תחת שלטון האימפריה הרומית הקדושה של בית הבסבורג). כשגרשה הקיסרית מריה תרזה את היהודים מפראג ב-1744 הגיעו בני המשפחה להולנד וממנה לאנגליה, שבה שימשו בממשל המקומי ובמושבות, והיו פעילים בחיי הקהילה במקומות בהם התגוררו. המשפחה החזיקה במשך כ-200 שנים ברישיון לניהול בית המרקחת היחיד ברובע היהודי בפראג.
בין בני המשפחה הידועים:
אברהם קיש (Abraham Kisch‏; 1725–1803) – רופא, ואחד ממוריו של משה מנדלסון; נולד בפראג במחצית הראשונה של המאה השמונה עשרה (1720?); נפטר ב-5 ביוני 1803. כשאר יהודי פראג נאלץ לעזוב את עיר הולדתו ב-1745, עקב צו הגירוש של היהודים של הקיסרית מריה תרזה, והוא נסע לגרמניה. במהלך שהותו בברסלאו הוא הקים שם "חברה קדישא" ובית חולים, שניהם עוצבו לפי מודל של מוסדות דומים בפראג. משם נסע לברלין, שם השלים את לימודיו בהדרכתו של אהרון גומפרץ; בברליו הוא לימד את משה מנדלסון לטינית. בשנת 1749 הוא קיבל מאוניברסיטת האלה את תואר דוקטור לפילוסופיה (.Ph.D), ובאותה שנה את התואר "דוקטור לרפואה" (.M.D) עבור עבודת הדוקטורט שלו, "Theoria et Therapia Phthiseos Pulmonalis" (תאוריה וטיפול בשחפת).
בינתיים אפשרה הקיסרית מריה תרזה ליהודים לחזור לפראג, קיש נבחר לרופא של הקהילה ולמנהל בית החולים מייזל. הוא החזיק במשרות אלו עד 1763.
יוסף חנוך קיש (Joseph Enoch Kisch‏; 1804–1884) היה מחנך שיסד את בית הספר הפרטי המודרני הראשון ברובע היהודי בפראג.
חנוך קיש (Enoch Heinrich Kisch‏; 1841–1918) – בנו של יוסף קיש, בלנאולוג וגינקולוג ממפתחי ענף מרחצאות המרפא בבוהמיה.
אלכסנדר קיש (Alexander Kisch‏; 1848–1917) – בנו של יוסף קיש ואחיו של חנוך, רב וחוקר. הרב היחיד שקיבל באימפריה האוסטרו-הונגרית מינוי ממשלתי כפרופסור לדת וכמפקח על חינוך דתי.
אגון ארווין קיש (Egon Erwin Kisch‏; 1885–1948) – עיתונאי וסופר צ'כי-יהודי ממוצא אוסטרי שכתב בגרמנית.
ברונו קיש (Bruno Zacharias Kisch‏; 1890–1966) – קרדיולוג ופיזיולוג ניסויי ומייסד שותף של האגודה הגרמנית לחקר הלב וכלי הדם.
גידו קיש (Guido Kisch‏; 1889–1985) – היסטוריון של המשפט וחוקר תולדות עם ישראל.
הרמן מייקל קיש (Hermann Michael Kisch‏; 1850–1942) – בנו של אלכסנדר קיש, הוא התחנך בטריניטי קולג' באוניברסיטת קיימברידג', והצטרף ללשכת עורכי הדין בשנת 1883. הצטרף לשירות המדינה ההודי (אנ') בשנת 1873, מונה לתת-מזכיר של ממשלת בנגל, וסייע בעבודת הסיוע בבנגל במהלך הרעב החמור בביהאר ב-1874 (אנ'), ובמדראס ברעב הגדול של השנים 1878–1876 (אנ'). ב-1884 מונה כמנהל הדואר הכללי של בנגל, וארגן את התפקידים למערכת סיקים (אנ') (כיבוש סיקים מטיבט) של 1888. הוא ייצג את הודו בקונגרס הדואר הבינלאומי של וינה, 1891, ובקונגרס שהתקיים בוושינגטון די. סי. ב-1897. הוא השתתף, באותה התפקיד, גם בוועידת הדואר של הפני הקיסרי (Imperial Penny Postage Conference) בלונדון ב-1898.
הוא חזר לאנגליה ב-1904 והיה פעיל בעניינים יהודיים. מכתביו, "ויקטוריאני צעיר בהודו" (A Young Victorian in India), נערכו על ידי בתו אתל ופורסמו ב-1957.
פרדריק קיש (Frederick Hermann Kisch‏; 1888–1943) – בנו של הרמן קיש. איש צבא יהודי-בריטי ומנהיג ציוני.
יואב קיש (נולד 1968) – נכדו של פרדריק קיש; יואב הוא טייס קרב בצה"ל במיל' וכן חבר הכנסת לשעבר, וכיום שר החינוך מטעם סיעת הליכוד.
הערות שוליים

1 2 3  KISCH: האנציקלופדיה היהודית
1 2 3 4 5  הערך קִישׁ באנציקלופדיה העברית, כרך כ"ט עמודים 691–692
1 2  על הענף האנגלי של משפחת קיש אפשר לקרוא ב-KISCH
↑  Gad Freudenthal, Samuel S. Kottek, Mélanges d'histoire de la médecine hébraïque: études choisies de la Revue dh́istoire de la médecine hébraïque (1948-1985)
↑  ORVOSTÖRTÉNETI KÖZLEMÉNYE COMMUNICATIONES D E HISTÓRIA ARTI S MEDICINÁÉ
משלחת מס' 18 לתחנת החלל מיר

צוות המשלחת
ולדימיר דז'ורוב
גנאדי סטרקאלוב
נורמן ת'אגארד
תיאור תחנת החלל מיר במזן פעילות המשלחת (לאחר הוספת מודול "ספקטר")
משלחת מס' 18 (ברוסית: основная экспедиция ‏я‏-18) הייתה משלחת לתחנת החלל מיר שפעלה מ-14 במרץ 1995 ועד ל-7 ביולי 1995. מפקד המשלחת היה ולדימיר דז'ורוב. פעילות המשלחת נמשכה 115 ימים. לראשונה בין חברי המשלחת היה אסטרונאוט אמריקאי.
הרכב המשלחת

| שם | תפקיד | חללית הגעה | 14> 03.1995–7.07.1995 | חללית חזרה | הערות |
| --- | --- | --- | --- | --- | --- |
| רוסיה ולדימיר דז'ורוב | מפקד המשלחת | סויוז TM-21 |  | STS-71 | חבר משלחת מס' 18  מפקד חלליית "סויוז TM-21" |
| רוסיה גנאדי סטרקאלוב | מהנדס טיסה | סויוז TM-21 |  | STS-71 | חבר משלחת מס' 18 |
| ארצות הברית נורמן ת'אגארד | אסטרונאוט-חוקר | סויוז TM-21 |  | STS-71 | חבר משלחת מס' 18 |
רקע

בתחילת פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט. במהלך פעילות המשלחת לתחנת החלל התווסף מודול "ספקטר" בנפח 62 מטר מעוקב ועם פאנל סולארי שהיה יכול לספק 16 קו"ט.
פעילות המשלחת

חללית עם חברי המשלחת שוגרה ב-14 במרץ 1995 וב-16 במרץ היא התחברה לתחנת החלל מיר. העגינה בוצע למודול הבסיסי. החיבור בוצע למודול בתחנת החלל פעלה משלחת מס' 17 בפיקוד אלכסנדר ויקטורנקו. החל הליך העברת אחריות למשלחת החדשה.
ב-22 במרץ חברי משלחת מס' 17 נכנסו לחללית סויוז TM-20 ועזבו תחנת החלל. משלחת מס' 18 החלה בפעילות סדירה. חללית סויוז TM-21 שימשה חללית חירום.
ב-11 באפריל לתחנת החלל הגיע חללית פרוגרס M-27. עגינה אוטומטית לתא עגינה במודול "קוואנט 1" עברה ללא בעיות. חללית היה מטען של 2,390 ק"ג של ציוד ומצרכים. צוות התחיל בהעברת מטען לתחנת החלל. המטען כלל בין היתר לוויין GFZ-1 שנבנה בגרמניה.
ב-19 באפריל לוויין GFZ-1 שוחרר למסלול. הוא פעל עד לשנת 1999.
ב-22 במאי חללית מטען פרוגרס M-27 נותקה מתחנת החלל ובהמשך נשרפה בכניסה לאטמוספירה.
ב-12 במאי דז'ורוב וסטרקאלוב ביצעו פעילות חוץ-רכבית שנמשכה כ-6 שעות. במהלך פעילות זו החל מעבר פאנל סולארי ממודול "קריסטל" למודול "קוואנט 1".
ב-17 במאי דז'ורוב וסטרקאלוב ביצעו פעילות חוץ-רכבית שנמשכה כ-5 שעות. במהלך פעילות זו נמשך מעבר פאנל סולארי ממודול "קריסטל" למודול "קוואנט 1". בסוף הפעילות חלק ממערכי הפאנל החלו לספק חשמל מהמיקום החדש.
ב-22 במאי דז'ורוב וסטרקאלוב ביצעו פעילות חוץ-רכבית שנמשכה כ-7 שעות. במהלך פעילות זו הסתיים מעבר פאנל סולארי ממודול "קריסטל" למודול "קוואנט 1".
ב-28 במאי דז'ורוב וסטרקאלוב ביצעו פעילות חוץ-רכבית שנמשכה כ-20 דקות. במהלך פעילות זו בוצעו פעולות תחזוקה.
ב-1 ביוני לתחנת החלל הגיע מודול "ספקטר" החדש. הוא חובר למודול בסיסי. מודול זה היה בנפח 62 מטר מעוקב ובאורך של 9.1 מ'. בתוך המודול הותקנו מכשירים מעדיים שונים. בחלק החיצוני של המודול הותקנו פאנלים סולאריים בשטח של כ-5 מטר ריבוע שיכלו לספק כ-16 קוו"ט חשמל. בכך הספק המיוצר גדל באופן משמעותי. באותו יום בוצע גם פעילות חוץ רכבית קצרה להשלמת חיבור המודול החדש במערכות תחנת החלל.
ב-17 ביוני הייתה מתוכננת פעילות חוץ רכבית נוספת שבוטלה מחוסר כלים מיוחדים נדרשים.
ב-29 ביוני לתחנת החלל הגיע מעבורת החלל אטלנטיס במשימה STS-71 בפיקוד רוברט גיבסון. העגינה בוצע לתא עגינה שהייתה זהה לתא עגינה שהייתה בניצול בתוכנית אפולו סויוז. במשך חמישה ימים צוות שכלל 13 אנשים ביצע תוכנית ניסויים. עם המעבורת הגיעו חברי משלחת מס' 19 והחל הליך העברת אחריות לצוות החדש. לתחנת החלל הגיע כ-450 ק"ג ציוד לרבות כלים מיוחדים להשלמת טיפול בפאנל סולארי. בחזרה למעבורת החלל הועמסו ממצאים של בדיקות רפויות של חברי המשלחת, מחשב לא תקין וציוד אחר שאין בו צורך.
ב-4 ביולי צוות המשלחת נכנסו למעבורת החלל אטלנטיס ועזבו תחנת החלל. הם נחתו בהצלחה בכדור הארץ.
אחריות על תחנת החלל עברה למשלחת מס' 19 בפיקוד אנטולי סולוביוב.
הערות שוליים

↑  מטען של חללית פרוגרס M-27
↑  לוויין GFZ-1
נהג תורן

נהג תורן הוא אדם אשר נמנע משתיית אלכוהול באירוע חברתי כדי להישאר מפוכח ולהסיע את חבריו הביתה בבטחה בעוד הם צורכים משקאות אלכוהוליים. הדבר נעשה כדי להימנע מנהיגה בשכרות, וכדי לעודד הסדרים מסוג זה ישנם בעלי ברים, מסעדות ומועדוני לילה שיציעו לנהגים התורנים משקאות קלים בחינם או במחיר מוזל.
היסטוריה

לאחר שרעיון הנהג התורן פותח במדינות סקנדינביה ותפס תאוצה בקנדה, בשנת 1988 בית הספר לבריאות הציבור של אוניברסיטת הרווארד יזם קמפיין תשדירי שירות, ובו עודד מציאת נהגים תורנים, כדי להפחית את כמות תאונות הדרכים שמתרחשות כתוצאה מנהיגה בשכרות.
הקמפיין קיבל במה גם בתוכניות וסדרות טלוויזיה מצליחות, כמו "חופשי על הבר", "פרקליטי אל איי", "משפחת קוסבי" ועוד. מחלקת התחבורה של ארצות הברית עודדה את הרעיון, וקידמה את הסלוגן: "חברים לא נותנים לחברים לנהוג שיכורים".
נשיא ארצות הברית ביל קלינטון תמך הקמפיין לכל אורך שנות נשיאותו, ומדי שנה הקליט את תשדירי השירות, לבקשת בית הספר לבריאות הציבור של אוניברסיטת הרווארד.
בהתבסס על מספר סקרים, הקמפיין תרם לירידה משמעותית במספר ההרוגים בתאונות דרכים בשנים 1988–1994.
בשנת 2005 החלה חברת דיאג'יו בקמפיין דומה בברזיל. הקמפיין נקרא "Piloto da Vez", הופק בחסות קבוצת מקלארן והשתתפו בו נהגי הפורמולה 1 חואן פאבלו מונטויה, מיקה הקינן ולואיס המילטון.
בשנת 2017 הציעה חברת קוקה קולה בניו זילנד משקאות בחינם לאנשים שיתנדבו להיות נהגים תורנים.
במספר מדינות קיימים שירותים בהם ניתן לשכור בתשלום "נהג תורן" שיחזיר את השיכור ואת רכבו לביתו.
הערות שוליים

↑  יוצאים לדרינק? זה מה שיגרום לכם להרגיש משוחררים, באתר וואלה, 9 ביולי 2019
↑  "CHEERS General FAQ's". University of Missouri-Columbia. נבדק ב-2011-11-08.
↑  Solomon-Schwartz, Benjamin P. (1999-11-30). "Clinton Appears in Announcement Encouraging Y2K Designated Driving". The Harvard Crimson. אורכב מ-המקור ב-2004-11-07. נבדק ב-2008-08-23.
↑  Elliott, Stuart (1992-12-23). "THE MEDIA BUSINESS - ADVERTISING; A (Nearly) Presidential Call for Care in Holiday Imbibing". The New York Times. נבדק ב-2008-08-23.
↑  Winsten, Jay A. (2000). "The Harvard Alcohol Project: Promoting the "Designated Driver"".  In Suman, Michael; Rossman, Gabriel (eds.). Advocacy Groups and the Entertainment Industry. Westport, CT: Praeger Publishers. pp. 3–8. doi:10.1336/0275968855. ISBN 978-0-275-96885-4.
↑  "Free Coke for sober drivers in Waikato". Stuff. 8 בנובמבר 2017. {{cite web}}:  (עזרה)
↑  Sang-Hun, Choe (10 ביולי 2007). "Drinkers in Korea Dial for Designated Drivers (Published 2007)". The New York Times. {{cite news}}:  (עזרה)
↑  "AM730 All Traffic All The Time | Vancouver's Traffic Station". AM 730.
מסכת אהלות

ציור מתוך פירוש המשנה לרמב"ם, מסכת אהלות, פרק ד' משנה ג', דפוס וילנה
מסכת אהלות היא המסכת השנייה בסדר טהרות, הסדר השישי והאחרון בששה סדרי משנה. במסכת אהלות שמונה-עשר פרקים אשר דנים בדיני טומאת מת בכלל ובדיני טומאת אוהל המת בפרט ומכאן שמה. בסוף הפרק הראשון של המסכת נמצאת המשנה הידועה המונה את כל  רמ"ח האיברים שבגוף האדם.
הנושאים במסכת נגעים ובמסכת אהלות נחשבים נושאים עמוקים וקשים ביותר להבנה.
אין בידינו תלמוד בבלי או ירושלמי למסכת זו, אך בשני התלמודים עסקו במשניות המסכת במסגרת סוגיות אחרות. רבי גרשון חנוך הניך ליינר (1839 - 1891) ליקט מובאות ממקורות אחרים העוסקים במשניות המסכת לספרו "סדרי טהרות". מהדורה מדעית של המסכת יצאה לאור בשנת 1955 על ידי פרופ' אברהם גולדברג.
שם המסכת

שם המסכת מופיע במקורות שונים במספר וריאציות:
אֳהָלוֹת או אָהֳלוֹת - צורת הריבוי של אוהל, לפי הצורה המקראית אֳהָלִים, ולעיתים הלשון מתהפכת בלשון חז"ל מזכר לנקבה.
אֹהָלוֹת - צורת הריבוי הרגילה במקרא של אוהל, אוהלים, ולשון חז"ל מתהפכת כאמור
אֲהָלוֹת - מלשון "מור ואהלות" (ספר תהלים, פרק מ"ה, פסוק ט' ועוד), לשון נקייה לדיבור על אוהל המת[דרוש מקור]. המושג מוזכר במקרא גם בהקשר למין של בושם.
אהילות - גרסת התלמוד הירושלמי לשם המסכת במקומות רבים.
מיקומה של המסכת בסדר טהרות

המסכת שייכת לסדר טהרות מכיוון שרובה ככולה עוסקת בענייני טומאת מת. לפי הקדמתו של הרמב"ם למשנה, הוקדמה המסכת לפני כל המסכתות הבאות אחריה מכיוון שדיניה קשים מכל הטומאות.
פרקי המסכת

שנים טמאים במת (שמונה משניות). - דיני המעלות בטומאת מת ואיברים.
אלו מטמאין באוהל (שבע משניות). - פרק המסביר מה מטמא באוהל (וגם מה מטמא במגע ובמשא) ושיעורים.
כל המטמאין באוהל (שבע משניות). - דיני חלוקה של שיעורים ודיני טומאת פתחים.
מגדל שהוא עומד באוויר (שלוש משניות). - דיני מגדל.
תנור שהוא עומד בתוך הבית (שבע משניות). - דינים כלליים של מעבר של טומאת מת.
אדם וכלים נעשין אוהלין לטמא (שבע משניות). - דיני חציצה.
הטומאה בכותל (שש משניות). - דינים כלליים של מעבר של טומאת מת.
יש המביאין את הטומאה וחוצצין (שש משניות). - פרק המסביר מה חוצץ בטומאת מת ומה מעביר אותה.
כוורת שהיא בתוך הפתח (שש עשרה משניות). - דיני מעבר של טומאת מת על ידי חפץ מיטלטל (לצורך הדוגמה ננקטה כוורת). ניתן לחלק פרק זה לקטגוריות וקטגוריות משנה של בתוך הבית ומחוצה לו, כיוון הפתח של החפץ, גובה וקבלת טומאת של החפץ.
ארובה שהיא בתוך הבית (שבע משניות).דיני מעבר של טומאת מת מהבית לעליה דרך הארובה.
הבית שנסדק (תשע משניות). - דיני בית ואכסדרה שנחלקו ודיני אדם המעביר טומאת מת. שתי המשניות האחרונות מדברות על כניסה של טומאת מת לבאר.
נסר שהוא נתון על פי תנור (שמונה משניות).דינים כלליים של מעבר של טומאת מת. במשנה ז' יש שימוש בכללים גאומטריים והמפרשים התקשו בפירוש משנה זו.
העושה מאור בתחילה (שש משניות). - שיעורי פתחים לקבלת טומאה.
הזיז מביא את הטומאה (שבע משניות). - דיני מרחקים בין חפצים לקבלת טומאת מת.
סגוס עבה (עשר משניות). - דינים כלליים של מעבר של טומאת מת.
כל המיטלטלין (חמש משניות). - הפרק מתחיל בדיני מיטלטלין המאהילים, וגומר בדיני קברים.
החורש את הקבר (חמש משניות). - דיני בית הפרס
כיצד בוצרים בית הפרס (עשר משניות). - דיני בית הפרס ומדורות גויים.
בסך הכל יש במסכת 134 משניות.
ראו גם

האיסור לכהן להיטמא למת
פרשת האיסור על עליית כהנים למירון
הערות שוליים

↑  ראו: תלמוד בבלי, מסכת חגיגה, דף י"ד, עמוד א'; תלמוד ירושלמי, מסכת מועד קטן,  פרק ב', הלכה ה' (דפוס וילנא: דף דף "ט, עמוד ב')
↑  לסיכום ופרשנות, ראו: מלאכת שלמה, מסכת אהלות, פרק א משנה א.
↑  ספר שופטים, פרק ח', פסוק י"א, ספר ירמיהו, פרק ל"ה, פסוקים ז'–י', ספר הושע, פרק י"ב, פסוק י'. המופע היחיד של צורה זו בחטף קמץ תחת הה"א הוא "אָהֳלֵי אַפַּדְנוֹ" (דניאל, י"א, מ"ה)
↑  ראו: תלמוד ירושלמי, מסכת עירובין,  פרק א', הלכה ז', תלמוד ירושלמי, מסכת סוכה,  פרק ב', הלכה ד', תלמוד ירושלמי, מסכת מועד קטן,  פרק ב', הלכה ה' ועוד.
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
משלחת מס' 19 לתחנת החלל מיר

צוות המשלחת
אנטולי סולוביוב
ניקולאי בודארין
תיאור תחנת החלל מיר במזן פעילות המשלחת
משלחת מס' 19 (ברוסית: основная экспедиция ‏я‏-19) הייתה משלחת לתחנת החלל מיר שפעלה מ-27 ביוני 1995 ועד ל-11 בספטמבר 1995. מפקד המשלחת היה אנטולי סולוביוב. פעילות המשלחת נמשכה 75 ימים.
הרכב המשלחת

| שם | תפקיד | חללית הגעה | 27> 06.1995–11.09.1995 | חללית חזרה | הערות |
| --- | --- | --- | --- | --- | --- |
| רוסיה אנטולי סולוביוב | מפקד המשלחת | STS-71 |  | סויוז TM-21 | חבר משלחת מס' 19  מפקד חללית "סויוז TM-21" |
| רוסיה גנאדי סטרקאלוב | מהנדס טיסה | STS-71 |  | סויוז TM-21 | חבר משלחת מס' 19 |
רקע

בזמן פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2", מודול "קריסטל" ומודול "ספקטר". נפח מחיה היה 315 מ"ק והספק מיוצר על ידי פאנלים סולארים היה 41 קו"ט.
במהלך פעילות המשלחת שונה מיקום עגינה של מודול "קריסטל".
פעילות המשלחת

מעבורת החלל אטלנטיס במשימה STS-71 בפיקוד רוברט גיבסון עם חברי המשלחת שוגרה ב-27 ביוני 1995. ב-29 ביוני לבוצע עגינה לתא עגינה שהייתה זהה לתא עגינה שהייתה בניצול בתוכנית אפולו סויוז. בתחנת החלל פעלה משלחת מס' 18 בפיקוד ולדימיר דז'ורוב. במשך חמישה ימים צוות שכלל 13 אנשים ביצעו תוכנית ניסויים. לתחנת החלל הגיע כ-450 ק"ג ציוד לרבות כלים מיוחדים להשלמת טיפול בפאנל סולארי. בחזרה למעבורת החלל הועמסו ממצאים של בדיקות רפויות של חברי המשלחת, מחשב לא תקין וציוד אחר שאין בו צורך.
ב-4 ביולי חברי צוות משלחת מס' 18 נכנסו למעבורת החלל אטלנטיס ועזבו תחנת החלל. הם נחתו בהצלחה בכדור הארץ. אחריות על תחנת החלל עברה למשלחת מס' 19 בפיקוד אנטולי סולוביוב. חללית סויוז TM-21 שימשה חללית חירום.
ב-14 ביולי סולוביוב ובודארין ביצעו פעילות חוץ-רכבית שנמשכה כ-5.5 שעות. במהלך פעילות זו טופל פאנל סולארי על מודול "ספקטר" ו-"קוואנט 2".
ב-17 ביולי בעזרת מנוף שונה מיקום עגינה של מודול "קריסטל" והוא הועבר לתא עגינה קדמי של המודול הבסיסי. זאת המטרה לאפשר עגינה של מעבורת החלל בעתיד.
ב-19 ביולי סולוביוב ובודארין ביצעו פעילות חוץ-רכבית שנמשכה כ-3 שעות. במהלך פעילות זו בוצעו הכנות להתקנת ציוד עבור ניסוי בלגי MirAS. הפעילות הופסקה לפני הזמן עקב בעיה בחליפת חלל של סולוביוב.
ב-21 ביולי סולוביוב ובודארין ביצעו פעילות חוץ-רכבית שנמשכה כ-3 שעות. במהלך פעילות זו הושלמה התקנת ציוד עבור ניסוי בלגי MirAS.
ב-22 ביולי לתחנת החלל הגיע חללית פרוגרס M-28 עגינה אוטומטית למודול הבסיסי עברה ללא בעיות. עם החללית הגיע מטען של 2,382 ק"ג של ציוד ומצרכים. צוות התחיל בהעברת מטען לתחנת החלל.
ב-4 בספטמבר חללית מטען פרוגרס M-28 נותקה מתחנת החלל ובהמשך נשרפה בכניסה לאטמוספירה.
ב-5 בספטמבר לתחנת החלל הגיע חללית סויוז TM-22 בפיקוד יורי גידזנקו. העגינה בוצע לתא עגינה במודול הבסיסי. בחללית הגיעו חברי משלחת מס' 20. החל הליך העברת אחריות על תחנת החלל.
ב-4 ביולי צוות המשלחת נכנסו לחללית סויוז TM-21 ועזבו תחנת החלל. הם נחתו בהצלחה בכדור הארץ.
אחריות על תחנת החלל עברה למשלחת מס' 20 בפיקוד יורי גידזנקו.
הערות שוליים

↑  מטען של חללית פרוגרס M-28
מפרץ שלמה

מפרץ שלמה הוא השם העברי שנתנה ישראל למפרץ שארם א-שייח' בדרום סיני לאחר כיבושו במלחמת ששת הימים ב-1967.
הפעם הראשונה שבה כבשה ישראל את שארם א-שייח' הייתה במלחמת סיני ב-1956. צה"ל החזיק באזור ארבעה חודשים עד נסיגתו מסיני. במלחמת ששת הימים ב-1967, כבש צה"ל בפעם השנייה את המפרץ. המפרץ נתחם בלשונית יבשתית ומחלק את המפרץ לשניים ("שארם" בערבית זוהי לשונית ים). עם השנים הוקם בצד המערבי של המפרץ בסיס חיל הים - בסיס מפרץ שלמה שפונה באפריל 1982. מן העבר השני של הבסיס, הוקמה ממול מפרץ שארם אל מויה (שהוא הצד השני של מפרץ שלמה), העיר אופירה.
על שם המפרץ, נקרא כל אזור דרום סיני - מרחב שלמה, שהייתה המפקדה שניהלה את האזור כולו.
עקב חתימת הסכם השלום בין ישראל למצרים פינתה ישראל את סיני עבור מצרים, והמפרץ נעזב באפריל 1982. כיום המקום נמצא בשליטת מצרים. ממול למפרץ הוקמה העיר התיירותית שארם א-שייח'. תושבי סיני המצרים ביטלו את השם הישראלי של המקום, הן של מפרץ שלמה והן של העיר אופירה.
בתרבות

בשנת 1982 יצא לאור השיר "מפרץ שלמה" של הזמר זוהר ארגוב במסגרת אלבומו נכון להיום
משתנה עזר

בסטטיסטיקה ובעיקר באקונומטריקה, המתודה של משתנה עזר נועדה לאפשר מדידת סיבתיות כאשר ניסוי מבוקר אינו אפשרי ויש חשש של אנדוגניות של אחד המשתנים.
דוגמה

נחשוב על מודל ליניארי המנסה לאמוד את השפעת העישון על הבריאות, ובפרט על תוחלת החיים:
כך ש-y הוא מספר השנים שחי הפרט, x הוא כמות הסיגריות שהפרט מעשן בחודש ו- \varepsilon  הוא השגיאה. מכיוון שלעישון יש קורלציה עם התנהגויות לא בריאות אחרות. נקבל כתוצאה אפקט חזק מהאפקט האמיתי.
לכן עלינו לעשות ניסוי מבוקר בו נורה לאנשים לעשן מספר מסוים של סיגריות וכך נוכל לבודד את האפקט. מחקר כזה אינו אתי ויקר מאוד. כך שעלינו למצוא פתרון אחר.
כדי לבודד את האפקט זה עלינו למצוא משתנה שלישי, z, שמתואם עם y רק דרך x. אם גובה המיסים על הטבק מתואם שלילית עם כמות העישון ואם החוקר משתכנע שגובה המיסים לא משפיע על אורך החיים בדרך אחרת, אז גובה המיסים על הטבק הוא משתנה תקף.
שיטת האמידה

ניתן לחשוב על משתנה עזר כרגרסיה דו שלבית. בשלב הראשון נאמוד את המודל:
הביטוי
הוא אותו חלק בx שאינו מתואם עם הטעות, שכן הוא פונקציה ליניארית של z שאינו מתואם עם הטעות
| --- | --- |
בקרת זהויות :  NLI: 987007553253805171  BnF: cb122988792 (data)  LCCN: sh85066780
משלחת מס' 1 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת (מרץ 2001)
משלחת מס' 1 (באנגלית: Expedition 1) הייתה משלחת לתחנת החלל הבין-לאומית שפעלה מ-2 בנובמבר 2000 ועד ל-19 במרץ 2001. זו הייתה המשלחת הראשונה לתחנת החלל הבין-לאומית. מפקד המשלחת היה ויליאם שפרד מארצות הברית. פעילות המשלחת נמשכה 137 ימים.
הרכב המשלחת

| שם | תפקיד | חללית הגעה | 2> 11.2000–19.03.2001 | חללית חזרה | הערות |
| --- | --- | --- | --- | --- | --- |
| ארצות הברית ויליאם שפרד | מפקד | סויוז TM-31 |  | STS-102 | מפקד משלחת מס' 1 |
| רוסיה יורי גידזנקו | מהנדס טיסה | סויוז TMA-31 |  | STS-102 | חבר משלחת מס' 1  מפקד חלליית "סויוז TMA-31" |
| רוסיה סרגיי קריקליוב | מהנדס טיסה | סויוז TMA-31 |  | STS-102 | חבר משלחת מס' 1 |
רקע

בניית תחנת החלל החלה בנובמבר 1998 כאשר מודול "זאריה" הרוסי שוגר לחלל.
ב-3 בדצמבר שוגרה מעבורת החלל אנדוור במשימה STS-88 בפיקוד רוברט קבאנה. על המעבורת היה מודול יוניטי. ב-6 בדצמבר המודול הרוסי והמודול האמריקאי חוברו יחד.
ב-27 במאי 1999 שוגרה מעבורת החלל אטלנטיס במשימה STS-96 בפיקוד קנת רומינג'ר. על המעבורת היו חלקים נוספים לתחנת החלל כולל מנוף רוסי 
STRELA. בהמשך הוא הותקן על מודול פירס.
ב-19 במאי 2000 שוגרה מעבורת החלל אטלנטיס במשימה STS-101 בפיקוד ג'יימס הולסל. על המעבורת היו חלקים נוספים לתחנת החלל.
ביולי 2000 שוגר מודול "זבזדה" שב-26 ביולי התחבר למודול "זאריה".
ב-9 באוגוסט 2000 לתחנת החלל הגיע חללית מטען פרוגרס M1-3. החללית התחברה למודול "זזבזדה". על החללית היו כ-2,115 ק"ג מטען. החללית התנתקה מתחנת החלל ב-1 בנובמבר ובהמשך נשרפה בכניסה לאטמוספירה.
ב-11 באוקטובר 2000 שוגרה מעבורת החלל דיסקברי במשימה STS-92 בפיקוד בריאן דאפי. על המעבורת היה חלק ראשון של מבנה מסבח משולב Z1. צוות החללית טיפל בהעברת מטען שהגיע בחללית מטען פרוגרס M1-4 לתחנת החלל.